שמאר מור

שמאר פרנקלין מור (באנגלית: Shemar Franklin Moore; נולד ב-20 באפריל 1970) הוא שחקן ודוגמן אמריקאי, המוכר בעיקר בשל תפקידו בתור מלקולם וינטרס (אנ') באופרת הסבון "צעירים חסרי מנוח" (2005-1994), לאחר מכן בשל דמותו בתור דרק מורגן (אנ') בסדרת המשטרה "מחשבות פליליות" (2017-2005), ובשל הופעתו בתור סמל דניאל "הונדו" ארלסון בסדרה "S.W.A.T" (2017–הווה).

ביוגרפיה
מור נולד באוקלנד, קליפורניה, בנם של מרילין ווילסון, יועצת עסקית, ושל שרוד מור. אביו של מור היה אפרו-אמריקאי ואמו, שנולדה בשכונת רוקסברי (אנ') בבוסטון, מסצ'וסטס, הייתה ממוצא אירי וצרפתי-קנדי. אמו, בעלת תואר במתמטיקה, עבדה כמורה בבחריין ובדנמרק. מור עבר איתה לדנמרק כתינוק, ולאחר מכן לבחריין כשהיה בן ארבע, שם למד בבית ספר פרטי בריטי עד גיל שבע. סבתו היא מקוויבק סיטי, קנדה. בחזרם לארצות הברית ב-1977, עברה המשפחה לעיר צ'יקו (אנ'), קליפורניה, שם עבדה אמו במרפאה, ולאחר מכן עברו לפאלו אלטו. מור למד בבית הספר נואבה (אנ') בהילסבורו (אנ'), קליפורניה לפני שסיים את לימודיו בתיכון גאן (אנ') בפאלו אלטו.

מור זכה במלגת ספורט כדי ללמוד באוניברסיטת סנטה קלרה (אנ'), שם שיחק בייסבול כשחקן שדה כל ארבע השנים. הוא סיים לימודי תואר ראשון בתקשורת עם התמחות באמנויות תיאטרון.

 קריירה 
ב-1994 לוהק לתפקיד הצלם מלקולם וינטרס באופרת הסבון "צעירים חסרי מנוח" של רשת CBS. הוא גילם את התפקיד במשך שמונה עונות רצופות (עד 2002), ולאחר מכן חזר לשחק בסדרה תקופה קצרה נוספת, בין 2004 ל-2005. מור היה מועמד לפרס אמי לתוכניות המשודרות בשעות היום בקטגוריית השחקן הצעיר הטוב ביותר בשנים 1996 ו-1997, ובשנת 2000 זכה בפרס שחקן המשנה הטוב ביותר.

במקביל לתפקידו ב"צעירים חסרי מנוח" הנחה בין 1999 ל-2003 את תוכנית המוזיקה "Soul Train". כן גילם תפקידים ראשיים בסרטי הקולנוע "חמאה" (1998) ו"האחים" (2001).

ב-2002 גילם את דמותו של הבלש ג'סי ריס בסדרת הטלוויזיה "מורשת העטלף" של רשת The WB, שהתבססה על קומיקס בשם זהה, אך הסדרה ירדה מהמרקעים לאחר עונה אחת בלבד. כמו כן שיחק תפקידי משנה בסרטים "מניעים לרצח" ו-"The Seat Filler" (2004) ובקומדיה "יומנה של שחורה מטורפת" (2005).

בשנת 2005 החל לגלם את דמותו של הפרופילאי דרק מורגן בסדרה "מחשבות פליליות" של רשת CBS. מור הוא אחד משלושה שחקנים ששיחקו בסדרה בתפקידים ראשיים ב-11 מעונותיה, לצדם של תומאס גיבסון ומתיו גריי גובלר. את בת זוגו של דרק מורגן בכמה עונות שיחקה רושל אייטס, ששיחקה שוב את בת זוגו בסדרה S.W.A.T.

בשנת 2016 שיחק בקומדיה הרומנטית "The Bounce Back" שם גילם את מת'יו טיילור, סופר שמואשם כשרלטן.

בשנת 2017 החל לשחק בסדרת הפשע והמשטרה "S.W.A.T" ברשת CBS, בתפקיד הסמל השני דניאל "הונדו" ארלסון ג'וניור, המוביל יחידת ימ"מ לנשק מיוחד וטקטיקה של משטרת לוס אנג'לס.

 חיים אישיים 
מור יצא עם כדורגלנית העבר שונה גורדון (אנ') מ-2014 עד 2015. בשנת 2018, הוא יצא עם השחקנית אנאבל אקוסטה (אנ').

ב-24 בינואר 2023, בגיל 52, נולדה לו ולבת זוגו השחקנית ג'סירי דיזון, בת בכורה בשם פרנקי מור.

מור הקים חברת בגדים קמעונאית הידועה בשם Baby Girl LLC. רווחי החברה משמשים לסיוע במאבק בטרשת נפוצה, מחלתה של אימו של מור. שמו של הארגון נגזר מביטוי שבו השתמש דמותו של מור, דרק מורגן בסדרה "מחשבות פליליות". בשנת 2016, השחקן קית' טיסדל הודה באשמת גניבה לאחר שגנב יותר מ-60,000 דולר מהחברה. טיסדל החזיר לבסוף את מלוא הסכום.

 פילמוגרפיה 
 קולנוע 
שנהסרטתפקידהערות1997Hav Plentyכריס1998חמאהפריד רולנד2001The Brothersטרי וייט2004Motivesאיימרי סימסGreenerריקי ג'ונסון2005The Seat Fillerטרנטיומנה של שחורה מטורפתאורלנדו2007Motives 2איימרי סימס2013Kill Me, Deadlyביל2014ליגת הצדק: מלחמהסייבורג / ויקטור סטוןדיבוב2015ליגת הצדק: כס אטלנטיס2016The Bounce Backמת'יו טיילורגם מפיק בפועלליגת הצדק נגד הטיטאנים הצעיריםסייבורג / ויקטור סטוןדיבוב2018מותו של סופרמן2019שלטונם של הסופרמנים2020ליגת הצדק האפל: מלחמת אפוקליפס2022סוניק – הסרט 2רנדל הנדל

 טלוויזיה 
שנהסדרהתפקידהערות1994–2005צעירים חסרי מנוחמלקולם וינטרס (אנ')494 פרקים
זוכה פרס אמי לבידור בשעות היום לשחקן משנה מצטיין בסדרת דרמה (2000)1995Living Singleג'ון מארקפרק: "The Last Temptation"1996המופע של ג'יימי פוקסאליסטרפרק: "Kiss & Tell"1997ננימלקולם וינטרס (אנ')פרק: "The Heather Biblow Story"ארליססמי סטילטוןפרק: "How to Be a Good Listener"1998שיקגו הופבובי בארטפרק: "Waging Bull"Mama Flora's Familyלינקולן פלמינגמיני-סדרה1999מואישהארל תומאספרק: "Had to Be You"For Your Loveדקוטה קולינספרק: "Baby Boom"מלקולם ואדיטייפרק: "Won't Power"1999–2003Soul Trainמנחה111 פרקים2000How to Marry a Billionaire: A Christmas Taleג'ייסון האנטסרט טלוויזיה של Fox2002–2003מורשת העטלף (אנ')ג'סי ריסתפקיד ראשי; 13 פרקים2004טעויות הפיכותקולינס פארוולסרט טלוויזיה של CBSHalf & Halfאמאני לאבפרק: "The Big Good Help Is Hard to Find Episode"2005–2017מחשבות פליליותדרק מורגן (אנ')תפקיד ראשי (עונות 11–1)
תפקיד אורח (עונות 13–12); 252 פרקים2014, 2019, 2023צעירים חסרי מנוחמלקולם וינטרס (אנ')6 פרקים2017–הווהS.W.A.T.סמל דניאל "הונדו" ארלסון ג'וניורתפקיד ראשי (7 עונות); 141 פרקים
גם מפיק (116 פרקים, 2017–2023)

קישורים חיצוניים



קטגוריה:שחקני קולנוע וטלוויזיה אמריקאים
קטגוריה:דוגמנים אמריקאים
קטגוריה:זוכי אמי בשעות היום: שחקן משנה בדרמה
קטגוריה:בוגרי אוניברסיטת סנטה קלרה
קטגוריה:אמריקאים שנולדו ב-1970